Ο **Στέφαν Γιόβιτς** (σερβικά κυριλλικά: Стефан Јовић‎) (γενν. 3 Νοεμβρίου 1990) είναι Σέρβος επαγγελματίας καλαθοσφαιριστής, ο οποίος αγωνίζεται ως πόιντ γκαρντ για την Μπάσκετ Σαραγόσα.

Σταδιοδρομία σε συλλόγους
-------------------------

Ο Γιόβιτς ξεκίνησε την ενασχόλησή του με την καλαθοσφαίριση στην ακαδημία νέων της ΚΚ Εργκόνομ, ομάδα της γενέτειράς του, Νις. Από το 2010 έως το 2012 έπαιξε στην ΚΚ Σλόγκα. Τον Ιούλιο του 2012, υπέγραψε τριετές συμβόλαιο με την ΚΚ Ραντνίτσκι Κραγκούγιεβατς.

### Ερυθρός Αστέρας (2014–2017)

Στις 21 Σεπτεμβρίου 2014, ο Γιόβιτς υπέγραψε τριετές συμβόλαιο με τον Ερυθρό Αστέρα Βελιγραδίου. Τη σεζόν 2014–15, την πρώτη του με τον σύλλογο, ο Ερυθρός Αστέρας κέρδισε την Αδριατική Λίγκα, το Πρωτάθλημα Σερβίας και το Κύπελλο Σερβίας. Επίσης, εμφανίστηκε σε 19 αγώνες στην Ευρωλίγκα, έχοντας κατά μέσο όρο 2,9 πόντους, 2,8 ασίστ και 2,1 ριμπάουντ.

Στις 12 Νοεμβρίου 2015, σε έναν εναντίον της Μπάγερν Μονάχου, σημείωσε ρεκόρ Ευρωλίγκας για τις περισσότερες ασίστ σε έναν αγώνα, με 19. Τον Μάιο του 2016, αναδείχθηκε Πολυτιμότερος Παίκτης των τελικών της Αδριατικής Λίγκας 2015–16.

Στις 8 Σεπτεμβρίου 2016, ανανέωσε με την ομάδα μέχρι το τέλος της σεζόν 2017–18. Στις 3 Οκτωβρίου 2016, σε έναν εντός έδρας αγώνα με την Τσεντεβίτα, κατέγραψε 16 ασίστ σε 24 λεπτά.

### Μπάγερν Μονάχου (2017–2019)

Στις 14 Ιουλίου 2017, ο Γιόβιτς υπέγραψε διετές συμβόλαιο με τη γερμανική Μπάγερν Μονάχου. Στην πρώτη του σεζόν με την ομάδα, ο Γιόβιτς κατέκτησε το Πρωτάθλημα Γερμανίας 2017-18, νικώντας την Άλμπα Βερολίνου με 3-2 στην σειρά των τελικών. Σε 40 αγώνες πρωταθλήματος, είχε μέσο όρο 7,4 πόντους και 5,3 ασίστ, ενώ σούταρε 54,7% από εντός πεδίας. Στο EuroCup, εμφανίστηκε σε 15 αγώνες και είχε μέσο όρο 5,3 πόντους και 5,6 ασίστ ανά αγώνα.

Τη σεζόν 2018–19, ο Γιόβιτς εμφανίστηκε σε 35 αγώνες πρωταθλήματος, όπου είχε μέσο όρο 6,3 πόντους και 4,8 ασίστ. Η Μπάγερν υπερασπίστηκε τελικά το τρόπαιο του πρωταθλήματος, νικώντας την Άλμπα Βερολίνου με 3–0 στην σειρά των τελικών. Στην Ευρωλίγκα 2018-19, είχε μέσο όρο 8,3 πόντους και 4,6 ασίστ σε 23 αγώνες.

### Χίμκι (2019–2021)

Στις 17 Ιουλίου 2019, ο Γιόβιτς υπέγραψε συμβόλαιο με τη ρωσική Χίμκι. Στις 3 Οκτωβρίου 2019, ο Γιόβιτς έφυγε από το γήπεδο με πόνους στην πλάτη σε έναν αγώνα εναντίον της Μακάμπι Τελ Αβίβ. Κατά τη διάρκεια της σεζόν 2019–2020 με τη Χίμκι, ο Γιόβιτς είχε κατά μέσο όρο 7,6 πόντους, 4,2 ασίστ και 1,3 κλέψιμο ανά αγώνα σε συνολικά 23 παιχνίδια της Ευρωλίγκα. Την επόμενη σεζόν, εμφανίστηκε μόνο σε 8 αγώνες της Ευρωλίγκα λόγω τραυματισμών και της δεινής οικονομικής κατάστασης του συλλόγου, με στατιστικά 4,4 πόντους, 3,8 ασίστ και 2 ριμπάουντ ανά αγώνα.

### Παναθηναϊκός (2022)

Στις 7 Ιανουαρίου 2022, ο Γιόβιτς υπέγραψε συμβόλαιο με τον Παναθηναϊκό για το υπόλοιπο της σεζόν 2021–22, με επιλογή για μια επιπλέον σεζόν. Σε 5 αγώνες στο Πρωτάθλημα Ελλάδας, είχε μέσο όρο 3,4 πόντους, 1,4 ριμπάουντ και 2 ασίστ, παίζοντας περίπου 13 λεπτά ανά αγώνα. Επιπλέον, σε 4 παιχνίδια της Ευρωλίγκα, είχε μέσο όρο 3,5 πόντους, 2,5 ριμπάουντ και 2,2 ασίστ, παίζοντας περίπου 21 λεπτά ανά αγώνα.

### Μπάσκετ Σαραγόσα (2022–σήμερα)

Στις 12 Δεκεμβρίου 2022, υπέγραψε με την ισπανική Μπάσκετ Σαραγόσα.

Εθνική ομάδα
------------

Σε επίπεδο νέων, ο Γιόβιτς ήταν μέλος της ομάδας που κέρδισε το αργυρό μετάλλιο στους Μεσογειακούς Αγώνες του 2013 και το χάλκινο μετάλλιο στην Πανεπιστημιάδα του 2013. Ήταν επίσης μέλος της Εθνικής Σερβίας ανδρών που κέρδισε τα αργυρά μετάλλια στο Παγκόσμιο Κύπελλο Μπάσκετ του 2014 και στους Θερινούς Ολυμπιακούς Αγώνες του 2016.

Ο Γιόβιτς εκπροσώπησε επίσης τη Σερβία στο Ευρωμπάσκετ του 2017, όπου κέρδισε το αργυρό μετάλλιο, μετά την ήττα στον τελικό αγώνα από τη Σλοβενία. Σε 9 αγώνες στη διοργάνωση, είχε μέσο όρο 6,4 πόντους, 2,4 ριμπάουντ και 5,4 ασίστ ανά αγώνα.

Στο Παγκόσμιο Κύπελλο του 2019, η Σερβία χαρακτηρίστηκε ως φαβορί για την κατάκτηση του τροπαίου, αλλά τελικά αποκλείστηκε στους προημιτελικούς από την Αργεντινή. Με νίκες επί των Ηνωμένων Πολιτειών και της Τσεχίας τερμάτισε στην 5η θέση. Με μια ακόμη απουσία του αρχηγού της ομάδας, Μίλος Τεόντοσιτς, λόγω τραυματισμού, ο Γιόβιτς αναδείχθηκε ως βασικός πόιντ γκαρντ της ομάδας και είχε μέσο όρο 7 πόντους, 3,9 ριμπάουντ και 5,4 ασίστ ανά αγώνα.

Με τη Σερβία αγωνίστηκε στο Παγκόσμιο Κύπελλο του 2023, με την ομάδα να φτάνει στον τελικό, όπου έχασε από τη Γερμανία με 83-77.

Διακρίσεις
----------

### Με συλλόγους

* Πρωτάθλημα Σερβίας: **3** (2014–15, 2015–16, 2016–17)
* Πρωτάθλημα Γερμανίας: **2** (2017–18, 2018–19)
* Κύπελλο Σερβίας: **2** (2014–15, 2016–17)
* Αδριατική Λίγκα: **3** (2015, 2015–16, 2016–17)

### Εθνικές Σερβίας

* Παγκόσμιο Κύπελλο:  2014, 2023
* Ολυμπιακοί Αγώνες:  2016
* Ευρωμπάσκετ:  2017
* Μεσογειακοί Αγώνες:  2013
* Πανεπιστημιάδα:  2013

### Ατομικές

* Πολυτιμότερος Παίκτης των Τελικών της Αδριατικής Λίγκας: 2016
* Κορυφαία Ομάδα της Αδριατικής Λίγκας: 2017
* 2× Αθλητής της Χρονιάς από τη Νις: 2014, 2016.

Παραπομπές
----------

1. ↑  *RealGM*. 29834. Ανακτήθηκε στις 4  Απριλίου 2022.
2. ↑  «Jović među "Đavolima"» (στα σερβικά). *Sportske.net*. July 18, 2012.. Ανακτήθηκε στις August 19, 2014.
3. ↑  «Crvena Zvezda adds Stefan Jovic». *Sportando.com*. September 21, 2014.. Ανακτήθηκε στις October 6, 2014.
4. ↑  «Jovic sets assists record in Crvena Zvezda road win!». *euroleague.net*. November 12, 2015.. Ανακτήθηκε στις November 12, 2015.
5. ↑  «Stefan Jović MVP finala ABA» (στα σερβικά). *b92.net*. May 3, 2016.. Ανακτήθηκε στις May 3, 2016.
6. ↑  «KKCZ: Jović i Mitrović u Zvezdi do 2018. godine» (στα σερβικά). *b92.net* (kkcrvenazvezda.rs). September 8, 2016.. Ανακτήθηκε στις September 8, 2016.
7. ↑  «Zvezda trojkama i odbranom uništila Cedevitu» (στα σερβικά). *b92.net*. October 3, 2016.. Ανακτήθηκε στις October 3, 2016.
8. ↑  «Bayern acquires playmaker Jovic from Crvena Zvezda». *Eurocupbasketball.com*. July 14, 2017. Αρχειοθετήθηκε από το πρωτότυπο στις July 17, 2017.. Ανακτήθηκε στις July 14, 2017.
9. ↑  «Khimki lands record passer Jovic». *euroleague.net*. July 17, 2019.. Ανακτήθηκε στις September 12, 2019.
10. ↑  Obrenović, Aleksandar (October 3, 2019). «EL – Jović povređen, slavlje Himkija! Fantastični Lučić vodio Bajern do pobede, odličan i Skola» (στα σερβικά). *sportske.net*.. Ανακτήθηκε στις October 20, 2019.
11. ↑  Maggi, Alessandro (January 7, 2022). «Panathinaikos signs Stefan Jovic». *Sportando*.. Ανακτήθηκε στις January 7, 2022.
12. ↑  Maggi, Alessandro (December 12, 2022). «Casademont Zaragoza signs Stefan Jovic» (στα αγγλικά).. Ανακτήθηκε στις December 12, 2022.
13. ↑  «Slovenia overcome injuries to claim historic title in Dragic's swansong» (στα αγγλικά). *FIBA.basketball*. September 17, 2017.. Ανακτήθηκε στις September 17, 2017.
14. ↑  Curkovic, Igor (August 28, 2019). «FIBA Basketball World Cup Power Rankings, Volume 3». *fiba.basketball*.. Ανακτήθηκε στις September 14, 2019.
15. ↑  «Argentina upsets Olympic silver medalist Serbia in FIBA World Cup quarterfinals». *nbcsports.com*. September 10, 2019.. Ανακτήθηκε στις September 14, 2019.
16. ↑  «Serbia defeats USA in FIBA World Cup consolation round play». National Basketball Association. September 12, 2019.. Ανακτήθηκε στις September 14, 2019.
17. ↑  T. P. (September 14, 2019). «Bogdanović ponovo briljirao – Srbiji peto mesto u Kini» (στα σερβικά).. Ανακτήθηκε στις September 14, 2019.
18. ↑  «Παγκόσμιο Κύπελλο 2023: Τα ρόστερ των 32 ομάδων- Οι αστέρες και οι ηχηρές απουσίες». *apexsports.gr*. 25 Αυγούστου 2023.
19. 1 2  «FIBA World Cup 2023: Finals fixtures and results». *olympics.com*. 10 Σεπτεμβρίου 2023.

Εξωτερικοί σύνδεσμοι
--------------------

* Στέφαν Γιόβιτς στο aba-liga.com
* Στέφαν Γιόβιτς στο eurobasket.com
* Στέφαν Γιόβιτς στο euroleague.net
* Στέφαν Γιόβιτς στο vtb-league.com
* Στέφαν Γιόβιτς στο fiba.basketball
* Στέφαν Γιόβιτς στο realgm.com

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Καλαθοσφαίριση
* Πύλη:Σερβία
 |

 |